b'\n_START_ARTICLE_\nHayley Williams\n_START_SECTION_\nAnkstyvas gyvenimas\n_START_PARAGRAPH_\nHayley Nichole Williams gim\xc4\x97 t\xc4\x97vams Joey ir Christie Williams Meridiano mieste, Misisip\xc4\x97je. Po jos t\xc4\x97v\xc5\xb3 skyryb\xc5\xb3 2002\xc2\xa0m., b\xc5\xabdama 13-kos met\xc5\xb3, Williams persik\xc4\x97l\xc4\x97 i\xc5\xa1 jos gimtojo miesto \xc4\xaf Franklin\xc4\x85, Tenesio valstij\xc4\x85.  Savo naujoje mokykloje ji sutiko grup\xc4\x97s narius Josh ir Zac Farro. Dar b\xc5\xabdama mokykloje ji grojo vietin\xc4\x97je funk cover grup\xc4\x97je The Factory, kur sutiko Jeremy Davis.\n_START_SECTION_\nMuzikin\xc4\x97 karjera\n_START_PARAGRAPH_\n2003\xc2\xa0m. Williams pasteb\xc4\x97jo prodiuseriai Dave Steunebrink ir Richard Williams, kurie pasira\xc5\xa1\xc4\x97 su mergina 2 met\xc5\xb3 sutart\xc4\xaf. Tuo metu ji ra\xc5\xa1\xc4\x97 pop stiliaus dainas Na\xc5\xa1vilyje. Per Richardo Williams advokatus Jim\xc4\x85 Zumwalt\xc4\x85 ir Kent\xc4\x85 Marcus, Williams buvo pristatyta Atlantic Records kompanijos prodiuseriui Tomui Storms ir v\xc4\x97liau su ja pasira\xc5\xa1\xc4\x97 sutart\xc4\xaf Jason Flom. Prodiuseri\xc5\xb3 tikslas buvo paversti j\xc4\x85 pop artiste, ta\xc4\x8diau Williams atsisak\xc4\x97 \xc5\xa1io pasi\xc5\xablymo, nes nor\xc4\x97jo groti alternatyvaus roko muzik\xc4\x85 grup\xc4\x97je._NEWLINE_Atlantic nusprend\xc4\x97 sutikti su jos norais ir tada ji \xc4\xafk\xc5\xabr\xc4\x97 grup\xc4\x99 Paramore, kartu su Josh Farro, Zac Farro ir Jeremy Davis. Paramore muzika tur\xc4\x97jo b\xc5\xabti leid\xc5\xbeiama per Atlantic Records, ta\xc4\x8diau kompanijos marketingo departamentas nusprend\xc4\x97, jog grup\xc4\x97s \xc4\xafvaizd\xc5\xbeiui bus geriau nepriklausyti nuo tokios galingos kompanijos. Vietoj to, jie i\xc5\xa1leido savo muzika per \xe2\x80\x9e\xc5\xbeemesnio\xe2\x80\x9c lygio kompanij\xc4\x85 Fueled by Ramen. Debiutinis albumas buvo i\xc5\xa1leistas 2005\xc2\xa0m., kai Hayley tebuvo 16-kos met\xc5\xb3._NEWLINE_2007\xc2\xa0m. ji pasirod\xc4\x97 grup\xc4\x97s New Found Glory vaizdo klipe \xe2\x80\x9eKiss Me\xe2\x80\x9c._NEWLINE_2007\xc2\xa0m. \xc5\xbeurnalo Kerrang! skaitytoj\xc5\xb3 balsavime ji nusileido pirmoje vietoje atsid\xc5\xabrusiai grup\xc4\x97s Evanescence vokalistei Amy Lee, \xe2\x80\x9eSeksualiausios moters\xe2\x80\x9c kategorijoje, ta\xc4\x8diau u\xc5\xbe\xc4\x97m\xc4\x97 pirm\xc4\x85j\xc4\x85 viet\xc4\x85 sekan\xc4\x8diais, 2008\xc2\xa0m. ir 2009\xc2\xa0m. Jos persona\xc5\xbeas taip pat pasirod\xc4\x97 video \xc5\xbeaidime Guitar Hero World Tour._NEWLINE_Williams suk\xc5\xabr\xc4\x97 ir \xc4\xafra\xc5\xa1\xc4\x97 dain\xc4\x85 \xe2\x80\x9eTeenagers\xe2\x80\x9c, kuri grojo filmo Jennifer\xe2\x80\x99s Body garso takelyje. Po dainos \xe2\x80\x9eTeenagers\xe2\x80\x9c i\xc5\xa1leidimo, Williams parei\xc5\xa1k\xc4\x97, kad neturi joki\xc5\xb3 min\xc4\x8di\xc5\xb3 prad\xc4\x97ti solo karjer\xc4\x85. 2010\xc2\xa0m. ji sudainavo alternatyvaus reperio B.o. B dainose \xe2\x80\x9eAirplanes\xe2\x80\x9c ir \xe2\x80\x9eAirplanes (Part II)\xe2\x80\x9c, kurios buvo i\xc5\xa1leistos reperio debiutiniame albume B.o. B Presents: The Adventures of Bobby Ray. Kai daina buvo i\xc5\xa1leista kaip singlas, \xe2\x80\x9eAirplanes\xe2\x80\x9c \xc5\xa1oktel\xc4\x97jo \xc4\xaf pirm\xc4\x85 de\xc5\xa1imtuk\xc4\x85 devyniolikoje \xc5\xa1ali\xc5\xb3, \xc4\xafskaitant ir pirm\xc4\x85sias vietas Jungtin\xc4\x97je Karalyst\xc4\x97je ir Naujojoje Zelandijoje.\n_START_SECTION_\nAsmeninis gyvenimas\n_START_PARAGRAPH_\nJi gyvena Na\xc5\xa1vilyje, Frankline, Tenesio valstijoje._NEWLINE_Williams yra krik\xc5\xa1\xc4\x8dion\xc4\x97 ir reguliariai diskutuoja apie savo tik\xc4\x97jim\xc4\x85 muzikoje, ta\xc4\x8diau ne kart\xc4\x85 buvo sukritikavusi tai, k\xc4\x85 kartais mato krik\xc5\xa1\xc4\x8dioni\xc5\xb3 bendruomen\xc4\x97je.'